ΓΡΑΠΤΗ ΕΡΩΤΗΣΗ E-0460/03

υποβολή: Bernd Lange (PSE) προς την Επιτροπή

(19 Φεβρουαρίου 2003)

Θέμα: Τήρηση των προδιαγραφών για τις εκπομπές αερίων σε βαρέα επαγγελματικά οχήματα (οδηγία 1999/96/ΕΚ)

Στην οδηγία 1999/96/ΕΚ(1) ορίζονται οι βαθμίδες EURO ΙΙΙ (από 01.10.2000), EURO IV (από 01.01.2005) και EURO V (από 01.01.2008) για τις ανώτατες τιμές εκπομπών αςείων σε

βαρέα επαγγελαμτικά οχήματα. Τον τελευταίο καιρό εμφανίζονται όλο και συχνότερα δημοσιεύματα σχετικά με σύγχρονους κινητήρες οι οποίοι διευθύνονται ηλεκτρονικά κατά τρόπο ώστε να τηρούνται οι εν λόγω βαθμίδες εκπομπών μόνο κατά τη διάρκεια του ελέγχου. Σε άλλες συνθήκες οδήγησης η κατάσταση ως προς τις εκπομπές επιδενώνεται σε βαθμό που να εκπέμπουν οι σύγχρονοι κινητήρες περισσότερα αέρια από τους παλαιότερους.

Γνωρίζει η Επιτροπή αυτό το πρόβλημα·

Ποια η άποψη της Επιτροπής για τη νομική πλευρά του ζητήματος· Πρόκειται απλώς για παράνομη αλλοίωση αποτελεσμάτων ελέγχου (cycle-beating);

Ποια μέτρα προτίθεται να λάβει η Επιτροπή·

(1) ΕΕ L 44 της 16.2.2000, σελ. 1.

Απάντηση του κ. Liikanen εξ ονόματος της Επιτροπής

(26 Μαρτίου 2003)

Το ζήτημα της παράνομης αλλοίωσης των αποτελεσμάτων ελέγχου είναι γνωστό στην Επιτροπή τμήμα 6.1.1. του Παραρτήματος Ι της Οδηγίας 1999/96/E(1) συγκεκριμένα απαγορεύει τη χρησιμοποίηση συστήματος αναστολής (σύμφωνα με τον ορισμό της Οδηγίας).

Το 2000, η Επιτροπή ενημερώθηκε ότι δύο βαρέως τύπου κινητήρες με έγκριση τύπου Euro III, οι οποίοι απαιτείται να ελέγχονται μόνο μέσω του Ευρωπαϊκού Κύκλου Σταθερής κατάστασης (ESC) έδειχνανψηλότερες εκπομπές των προσδοκουμένων ότανποβαλλόταν σε δοκιμασία μέσω του Ευρωπαϊκού κύκλου δοκιμής μεταβατικών συνθηκών (ETC). Ως προς τους κινητήρες αυτούς δημιουργήθηκεποψία ότι χρησιμοποιούν ηλεκτρονικά μέσα παραποίησης για τη βελτίωση των επιδόσεων ή για βελτίωση κατανάλωσης καυσίμων. Για να αποφευχθεί μια παρόμοια κατάσταση με εκείνη που παρατηρήθηκε στις ΗΠΑ σχετικά πρόσφατα, ελήφθησαν μέτρα από την Επιτροπή για τη θέσπιση της Οδηγίας 2001/27/ΕΚ(2) για την ενίσχυση των απαιτήσεων κατά της χρήσης συστημάτων αναστολής.

Αυτές οι νέες απαιτήσεις, απαιτούν από τους κατασκευαστές να αποκαλύπτουν, κατά τη στιγμή της έγκρισης τύπου στην αρμόδια για τον έλεγχο τύπου αρχή ή τεχνικέςπηρεσίες, όλες τις ηλεκτρονικές τους στρατηγικές και να αιτιολογούν γιατί ορισμένοι χειρισμοί τους μπορούν να χρησιμοποιούνται για έγκυρους λόγους όπως η προστασία του κινητήρα και η εν ψυχρώ εκκίνηση αλλά εντός στενά καθορισμένων συνθηκών λειτουργίας. Ο εμπορικός εμπιστευτικός χαρακτήρας των πληροφοριών αυτών, θα πρέπει να γίνει σεβαστός από την αρμόδια για τον έλεγχο τύπου αρχή και τις τεχνικέςπηρεσίες. Για να ελεγχθεί κατά πόσο κάποιες από τις στρατηγικές αυτές θα μπορούσαν να θεωρηθούν ως σύστημα αναστολής, η αρμόδια για χορήγηση της έγκρισης τύπου αρχή ή οι τεχνικέςπηρεσίες δύνανται να ζητήσουν μια πρόσθετη δοκιμή ανίχνευση οξειδίων του αζώτου (Nox) με χρησιμοποίηση του ETC. Αυτό θα μπορούσε να αποτελεί μια πρόσθετη δοκιμή για κινητήρες III. Οι κινητήρες Euro IV και Euro V ελέγχονται ούτως ή άλλως τόσο μέσω των ESC όσο και του ETC.

Ως εναλλακτική λύση της αποκάλυψης όλων αυτών των πληροφοριών, ο κατασκευαστής δύναται ναποβάλλει τα αποτελέσματα μιας δοκιμής ανίχνευσης NOX μαζί με δήλωση ότι ο κινητήρας δεν χρησιμοποιεί οιοδήποτε σύστημα αναστολής ή μη ορθολογική στρατηγική ελέγχου σύμφωνα με τους ορισμούς της Οδηγίας 2001/27/ΕΚ.

Τα Κράτη μέλη εφαρμόζουν τα μέτρα που περιέχονται στην Οδηγία 2001/27/ΕΚ από την 1 Οκτωβρίου 2001 και η συμμόρφωση προς αυτή είναιποχρεωτική για όλες τις νέες καταχωρίσεις οχημάτων από 1ης Οκτωβρίου 2003. Η Οδηγία αυτή απαιτεί επίσης για όλους τους κινητήρες Euro III που είχαν έγκριση-τύπου πριν από την έναρξη ισχύος της Οδηγίας 2001/27/ΕΚ ναποβληθούν σε εκ νέου έγκριση ως προς τα νέα μέτρα. Αυτό δύναται να γίνει μέσω μιας επέκτασης της έγκρισης τύπου.

Η Επιτροπή πιστεύει ότι αυτό το πακέτο μέτρων θα αποτελέσει ισχυρό αντικίνητρο κατά της χρήσης συστήματος αναστολής, με απώτερη ποινή για μη συμμόρφωση, φυσικά, την αφαίρεση της έγκρισης τύπου.

Η Επιτροπή εργάζεται επίσης στο πλαίσιο της Οικονομικής επιτροπής των Ηνωμένων Εθνών για την Ευρώπη (UN-ECE) για την κατάρτιση ενός Παγκόσμιου Τεχνικού Κανονισμού που θα περιέχει αναλυτικά μέτρα για την προστασία κατά της χρήσης συστημάτων αναστολής σε νέα οχήματα βαρέως τύπου.

Επιπλέον, η Επιτροπή προετοιμάζει προτάσεις για να συμπληρώσει τα πρότυπα εκπομπών Euro IV με νέες τεχνικές δοκιμές (όπως απαιτείται από την Οδηγία 1999/96/ΕΚ) και διάφορα σχέδια εξετάζουν τις διαφορές μεταξύ των σημερινών εκπομπών των ορίων έγκρισης τύπου. Ως μέρος του συμπληρώματος των προτύπων των εκπομπών Euro IV, εξετάζεται μία δοκιμή για συμμόρφωση κατά την χρήση ενός συστήματος εκλέγου εκπομπών οχημάτων βαρέως τύπου και είναι πολύ πιθανό να αναπτυχθεί μια μέθοδος που θα επιτρέπει στις αρχές να προσαρμόζουν σε ένα όχημα βαρέως τύπου μια διάταξη καταγραφής στοιχείων για την μέτρηση των εκπομπών όταν το αυτοκίνητο χρησιμοποιείται στον δρόμο. Όταν χρησιμοποιείται σε συνδυασμό με τη δοκιμή έγκρισης τύπου, αυτή η πρόσθετη οδική δοκιμή θα παρέχει ισχυρό έλεγχο των εκπομπών κάτω από όλες τις δυνατέ συνθήκες.

Εντούτοις, οι κινητήρες βαρέως τύπου δύνανται ακόμη να παραποιηθούν μέσω της αγοράς των καλουμένων πλακετών επιδόσεων (performance chips) ή προγραμμάτων ρύθμισης κινητήρα. Ετοιμάζεται επίσης μια επόμενη τροποποίηση της Οδηγίας 88/77/ΕΟΚ η οποία θα μπορούσε να προσφέρει βελτιώσεις κατά της αλλοίωσης των κινητήρων, ειδικά με συστήματα διαχείρισης κινητήρα για νέα οχήματα.

(1) Οδηγία 1999/96/EC του Κοινοβουλίου και του Συμβουλίου της 13 Δεκεμβρίου 1999, για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων και σωματιδιακών ρύπων από τους κινητήρες ανάφλεξης με συμπίεση που χρησιμοποιούνται σε οχήματα, καθώς και κατά των εκπομπών αερίων ρύπων από κινητήρες επιβαλλόμενης ανάφλεξης που τροφοδοτούνται με φυσικό αέριο ήγραέριο και χρησιμοποιούνται σε οχήματα και τροποποιεί την Οδηγία του Συμβουλίου 88/77/ΕΟΚ, ΕΕ L 44 της 16.2.2000.

(2) Οδηγία της Επιτροπής 2001/27/ΕΚ της 10 Απριλίου 2001 για την προσαρμογή στην τεχνική πρόοδο της Οδηγίας του Συμβουλίου 88/77/ΕΟΚ ως προς την προσέγγιση των νομοθεσιών των κρατών μελών σχετικά με τα μέτρα που θα πρέπει να ληφθούν κατά της εκπομπής αερίων και σωματιδιακών ρυπαντικών ουσιών από κινητήρες ανάφλεξης με συμπίεση, τροφοδοτούμενων με φυσικό αέριο ήγραέριο και χρησιμοποιούνται σε οχήματα, ΕΕ L 107 της 18.4.2001.